cyanic-selkie/wikianc huggingface dataset:
Préfèktur Ehime
Pawiyaran Matsuyama
Tanggal 1 Januari 2005 kutha ingkang rumiyinipun kawéntar minangka Hojo lan kutha alit Nakajima saking asalipun Distrik Onsen (ical amargi panggabungan punika) kagabung ing kutha (pawiyaran) Matsuyama.
Turangga Séta
Lampah
24. Bedhal
Préfèktur Ehime
Pawiyaran Saijo
Ing 1 November 2004 kutha ingkang sadèrèngipun Toyo lan kutha alit Komatsu ugi Tanbara saking asalipun Distrik Shusou (ical amargi panggabungan punika) kagabung ing kutha Saijo.
Panggabungan Kamijima
Tanggal 1 Oktober 2004 Ikina, Iwagi, Uoshima, lan Yuge (sadaya saking Distrik Ochi) gabung damel kutha énggal kanthi nama Kamijima.
Panggabungan Seiyo
Nalika tanggal 1 April 2004 sadaya kutha alit lan désa ing Distrik Higashiuwa (ical amargi panggabungan punika) ugi Mikame saking Distrik Nishiuwa kagabung damel kutha énggal kanthi nama Seiyo.
Ékonomi
Wewengkon ing sakiwa tengenipun Matsuyama gadhah kathah indhustri, kalebet damel kapal, kimia, panyulingan lenga, lan produk kertas ugi tekstil. Wewengkon kutha saking prefektur punika kathahipun tumpunipun ing indhustri tetanèn lan perikanan. Kajawi punika wonten ugi ingkang kawéntar mawi jeruk lan budidaya mutiara.
Sanèsipun
Tegesipun Ehime punika "wanita ingkang ayu". Nama mau asalipun saking Kojiki, ingkang maringi nama papan mau minangka Ehime (愛比売).
Turangga Séta
Lampah
26. Mbedhal–los
Tinetepaken dados WBTB
Beksan Turangga Séta, beksan asli lèrèng Merapi - Merbabu, dipuntetepaken minangka warisan budaya nasional déning Kementerian Pendidikan dan Kebudayaan. Kanthi makaten dipun ajab saged dados kasembadan kanggé nglestantunaken seni saha tradhisi budaya lokal. Beksan Turangga Séta ingkang tegesipun jaran putih nyriyosaken perang prajurit Pangéran Dipanegara lumawan bregada Walandi wonten lembah Merapi-Merbabu ingkang dados salah satunggaling laladan basis perlawanan. Dipun cariyosaken manawi gagahipun para prajurit ingkang sami perang nitih jaran putih damel kejotipun rakyat. Kanggé mèngeti acara puniki, kalihan masarakat lajeng dipun wujudaken ing beksan.
Beksan Turangga Séta ing Dhusun Salam, Désa Samiran, Kapanéwon Sela, Kabupatèn Boyalali. Beksan puniki minangka pengrembakan saking beksan sadèrèngipun, inggih punika Réyog Mardi Utama sah beksan Turangga Kencana wonten Désa Samiran. Beksan Turangga Séta dipun péntasaken déning 17 pambeksa jaler. Satunggal pambeksai tumindak minangka komendhan utama kanthi cara ingkang bènten, déné 16 pambeksa tumindak minangka prajurit ingkang nganggé sandhangan seragam. Obah-obahipun ingkang wonten ing Beksan Turangga Séta punika sregep lan obah ingkang dipun pameraken nalika beksan punika mujudaken wujud obah nalika nitih jaran, mlajar, tarung kalihan adu kadigdayan. Beksan Turangga Séta nemahi jaman kuncaranipun ing taun 2005-2011 kalihan dado perintis kagunan prajurit se-Kabupatèn Boyalali.
Utusan Budaya
Kabupatèn Boyalali lumantar pamong prajanipun dadosaken beksan Turangga Séta punika minangka piranti diplomasi kangge nepangaken kathahing budaya Indhonésia, mliginipun Jawi. Sakathaing 18 murid tatar SMA/SMK ingkang kapiji dados Duta Seni Boyolali badhe kautus dhateng tigang nagari ing wewengkon Éropa dangunipun 10 dinten. Sasanèsipun nepungaken budaya lokal Boyalali dhateng manca nagari, para utusan kasebat uga dipun ajab saged dados generasi emas Boyalali ing tembe. Ing nagari Austria kalihan Céko ugi dipun pentasaken beksan Turangga Séta saking Boyalali ingkang mapan wonten pinggir-pinggir margi utama kitha Praha sarta Wina. Para pambeksa kasil nglipur para warga lokal ingkang gumun sanget dhateng beksan ingkang migunakaken jaranan sarta kairing ricikan gamelan.
Ritual
Kagunan Turangga Séta, Désa Samiran, Kapanéwon Sela, Kabupatèn Boyalali minangka salah satunggaling wujud seni ritual ingkang dipun tindakaken ing saben acara sedhekah désa kalihan sedhekah gunung. Sedhekah désa Samiran kalihan sedhekah gunung dipun laksanakaken saben wulan Rejeb sepisan ingkang dipun wontenaken ing Pucak Kawah Gunung Merapi. Wujud-pawujudanipun dipun andharaken kanthi cara sedhekah lumantar manéka warni bahan pangan ingkang asalipun saking bahan baku ingkang dipun damel saking dhusun Salam, Samiran, inggih punika ingkang sampun dipun olah cumawis saji saha ingkang taksih bahan baken saking palawija Sela. Sarta mliginipun sedhekah gunung, sasampunipun péntas Turangga Séta, kalajengaken acara jangkar sirah kebo, ingkang dipun arak déning sedaya para paraga ritual, warga Sela lan para pambeksa Turangga Séta, tumuju kawah Gunung Merapi ingkang dipun padhégani déning sesepuh désa Sela.
Langen Mandra Wanara
Langen Mandra Wanara inggih menika salah satunggaling genre drama beksam Jawi ingkang dipundamel déning KPH Yudanegara III kinten-kinten taun 1890. Drama beksan punika adhedhasar cariyos Ramayana ingkang dipunkembangaken wonten ing kompleks Kepatihan. Ebah-ébahipun dipun tembangaken kanthi jogèd jèngkèng (posisi lenggah ing suku) saha antawacana dipun tembangaken kanthi tembang macapat. KPH Yudanegara III minangka mantunipun Sri Sultan Hamengku Buwana VII ugi Patih Dalem ingkang kagungan gelar KPAA Danureja VII. Rikala taksih alit, KPH Yudanegara III remen sanget dhateng seni pagelaran drama beksan rakyat Srandhul ingkang mendhet lampahan saking Serat Menak. Nanging, KPH Yudanegara II minangka bapakipun KPH Yudonegara III kados-kados boten rena yèn putranipun naming ndhèrèk seni kerakyatan. KPH Yudanegara II lajeng maringi saran supados KPH Yudonegara III nggarap seni pagelaran gagrag kraton kanthi mendhet lakon saka wiracarita Ramayana.
Beksan saka Rakyat
Kamirungganing Langen Mandra Wanara inggih punika gerak beksan ingkang dipun tindakaken kanthi jènkèng. Puniki sengaja dipun damel kanggé mbèntenaken kalihan wujud beksan ing kagunan Wayang Wong. Langen Mandra Wanara ing pagelaranipun mendhet cariyos saking serat Ramayana. Unsur beksan ing seni pagelaran puniki kebak sanget sanajan ugi migunakaken antawacana. Iringan musik kanggé pagelaran Langen Mandra Wanara migunakaken sèt gamelan kalihan Sindehn saha Dhalang. Gerakan-gerakan beksan ing Seni Pentas Langen Mandra Wanara wontenipun gamelan pancèn perlu. Sasanèsipun kanggé mbentuk swasana pagelaran, gamelan ugi nggadhahi piguna kanggé maringi greget ngiringi gerakan-gerakan ingkang dipun tindakaken déning para pambeksa. Dhalang minangka pimpinan kaliyan pengatur pagelaran. Déné urut-urutanipun Langen Mandra Wanara saking wiwitan ngantos pungkasaning pagelaran dipun ringkes ing Serat Kandha. Serat Kandha dados tuntunan dhalang anggenipun mimpin pagelaran. Wosipun Serat Kandha inggih punika
1. Pembagian lakon ing larik.
2. Medal lan mlebet pemain ing pagelaran.
3. Gendhing ingkang dipun ginakaken.
4. Antawacana ingkang di[un ginakaken.
Angkudan
Angkudan utawa transportasi iku pamindhahan manungsa utawa barang saka siji papan nuju papan liyané kanthi migunakaké siji wahana sing diobahaké déning manungsa utawa mesin. Transportasi dipigunaaké kanggo nggampangaké manungsa nglakoni aktivitas saben dina. Ing nagara maju lumrahé migunakaké sepur ngisor lemah (subway) lan taksi. Pandunung ing kana langka sing nduwé kendharaan dhéwé amarga sapérangan gedhé migunakaké angkudan umum minangka transportasiné. Transportasi kapérang dadi 3 ya iku, transportasi dharat, laut, lan udara. Transportasi udara wujud transportasi sing mbutuhaké akèh dhuwit kanggo panggunaané. Saliyané amarga duwé tèknologi sing luwih canggih, transportasi udara wujud piranti transportasi paling rikat katimbang piranti transportasi liyané.
Jalur Sutra
Jalur Sutra (Hanzi tradhisional: 絲綢之路; Hanzi sing Diprasajakaké: 丝绸之路; pinyin: sī chóu zhī lù, basa Pèrsi راه ابریشم Râh-e Abrisham) iku jalur urutan liwat Asia Kidul sing diliwati déning karavan lan kapal laut, lan nggandhèngaké Chang'an, Tiongkok, karo Antiokia, Suriah, lan uga papan liyané. Pangaruhé kagawa tekan Koréa lan Jepang.
Jalur Sutra bawana mérang dadi jalur lor lan kidul mangkono jalur mau mawiyar saka pusat perdagangan Tiongkok Lor lan Tiongkok Kidul, rute lor ngliwati Bulgar-Kypchak nuju Éropah Wétan lan Ujung Crimea, lan saka kana nuju Laut Ireng, Laut Marmara, lan Balkan nuju Venezia; rute kidul ngliwati Turkestan-Khorasan nuju Mesopotamia lan Anatolia, lan banjur nuju Antiokia ing Kidul Anatolia nuju Laut Tengah utawa liwat Levant nuju Mesir lan Afrika Lor.
Hubungan dalan ril sing ilang ing Jalur Sutra dirampungaké taun 1992, nalika dalan ril internasional Almaty - Urumqi dibukak.
Stephen Hillenburg
Stephen McDannell Hillenburg ya iku animator, panulis, produsen, aktor lan pangisi swara sarta direktur Amérikah Sarékat kang paling misuwur amarga nggawé seri animasi SpongeBob SquarePants. Dhèwèké lair 21 Agustus 1961. Saiki dhèwèké duwé prusahaan produksi dhéwé, United Plankton Pictures. Dhèwèké uga nulis Mother Goose and Grimm lan Rocko's Modern Life.
Pendhidhikan
Sawisé lulus saka Savanna Hight School ing Anaheim, California, Hillenburg kadaftar ing Universitas Humboldt State lan ing 1984 dhèwèké éntuk gelar ing pérangan perencanaan lan interpretasi sumber daya alam, khususé ing pérangan sumber daya laut. ing taun 1992, dhèwèké pikantuk Master og Fine Arts ing animasi eksperimental saka Institut Seni California.
Karir
Hillenburg dadi guru biologi laut ing panggonan kang saiki diarani Orange Country Ocean Institut. Dhèwèké kerja dadi ahli biologi laut saka 1984-1987. Ing taun 1987 Hillenburg mutusaké nggawé karir ing pérangan animasi. Dhèwèké gawé pirang-pirang filem cendhak, ana rong filem gawéane diputer ing festival filem animasi internasional. Film iku ya iku The Green Beret (1991) lan Wormholes (1992) dadi misuwur ing pérangan festival filem.
Rikala isih ana ng sekolah animasi, Hillenburg éntuk gawéan ing seri TV kanggo bocah cilik Mother Goose & Grim saka taun 1991 nganti 1993. rikala nekani Institut Seni California, dhèwèké nggawé filem kang judhule woemholes kang didanai déning Princess Grace Foundation. Filme diputerake ing pirang-pirang festival animasi. Joy Murray, panggawé Rocko;s Modern Life, ketemu Hillenburg rikala festival animasi lan takon marang Hillenburg apa dhèwèké bakal dadi sutradara ing acarane, dhèwèké sarujuk. Hillenburg nggabung ing seri animasi Nickelodeon mawa panulis, prodiser lan storyboard. Rikala keja ing Rock's Modern Life, Hillenburg kancanan karo Tom Kenny, Doug Lawrence, Martin Olson, Paul Tibbit lan wong-wong liya. Dhèwèké saiki manggon ing San Marino, California.
SpongeBob SquarePants
Tahun 1989 ing Institut Seni California, Hillenburg nulis komik kang judhule The Intertidal Zone babagan makluk-makluk laut. Kang dadi tokoh mligi ya iku spons, pisanane Hillenburg nggambar mawa spons alami nanging digenti dadi spons kotak amarga ketok luwih lucu. Dhèwèké nuduhake marang Martin Oslon, kanca lan panulis komedi kang kerja ing Rocko's Modern Life. Oslon seneng lan ngusulake Hillenburg nulis seri kartun kang ana ing ngisor laut. Rikala Rosko'd Modern Life rampung taun 1996, Hillenburg miwiti ngembangaké konsepe lan taun 1997 dhèwèké kerja bareng karo kanca-kancane biyèn ing Rocko kanggo ngrancang latar lan karakter.
Tahun 1998, Hillenburg duwé acara kanggo Nickeledeon, nggunakaké akuarium, model karakter, lagu lan papan carita bakal dadi episode juru anggegana, "Help Wanted". Jeneng tokoh mligi ya iku "Sponge, the Boy", nangin amarga jeneng iku wis ana kang duwé, dhèwèké ngge dadi SpongeBob. Hillenburg nggunakale pérangan konsèp kang wis ana kanggo Rocko's Modern Life ing SpongeBob. Tuladhané dhèwèké nggunakaké cuplikan cendak live action. èksekutif Nickelodeon nuku seri miwit tanggal 1 Mèi 1999, lan episode sabanjuré wiwit diputer tanggal 17 Juli 1999.
The SpongeBob SquarePants Movie dirilis ing Amérikah Sarékat tanggal 19 November 2004. Perkawis iki éntuk tanggepan apik saka kritikus lan bisa ngasilaké luwih $ 140.000.000 sakakabeh nagara. Tujuane filem iki kanggo mungkasi seri, lan panciptane Hillenburg ngumumake bakal metu saka kerjanane lan ngewenehi surat marang Tim Hill. Piye carané ing 2005, dibiwara yèn SpongeBob bakal diterusake ing mangsa kapapat sasi Mèi. Stephen Hillenburg diberitakake wis ninggal seri, nanging ora tenanan ninggal lan isih kerja mawa prodhuser èksekutif.
Ékologi
Ékologi iku èlmu kang nyinaoni interaksi antarané organisme karo lingkungan lan liya-liyané. Asalé saka tembung Yunani oikos ("habitat") lan logos ("èlmu").
Ékologi, biologi lan èlmu kauripan liyané silih nglengkapi karo zoologi lan géografi kang nggambaraké babagan yèn ékologi nyoba ngira-ira, lan ékonomi ènèrgi kang nggambaraké akèh-akèhé rantai panganan manungsa lan tingkat tropik.
Ékowewengkon bumi lan risèt owah-owahan iklim yaiku rong wewengkon fokus ekolog (wong kang nyinaoni ékologi) saiki.
Ékologi ing pulitik
Ékologi nimbulaké akèh filsafat kang kuwat banget lan perobahan pulitik – kalebu obahan konservasi, kaséhatan, lingkungan, lan ékologi kang awaké dhéwé kenal saiki. Nalika kabèh digabungaké karo obahan perdamaian lan Enem Asas, karan obahan ijo. Lumrahé, njupuk kasehatan ékosistem kang sepisanan ing pratélan moral manungsa lan prioritas pulitik, kaya dalan kanggo nuju kasehatan manungsa lan kaharmonisan sosial, lan ékonomi kang luwih becik.
Wong kang nduwé kapercayan-kapercayan iku karan ékolog pulitik. Sapérangan wis ngatur ing sajeroning Golongan Ijo, nanging ana bener-bener ékolog pulitik ing sakèhing parté pulitik. Asring banget saka wong-wong mau migunakaké argumen saka ékologi kanggo nerusaké kawicaksanan, mligi kawicaksanan alas lan ènèrgi. Asring argumen-argumen iku tetentangan siji lan sijiné, kadidéné akèh dilakokaké déning akadhemisi uga.
Ékologi ing ékonomi
Akèh ékolog nggandhèngaké ékologi karo ékonomi manungsa:
Ékonomi ékologi lan téyori perkembangan manungsa nyoba misahaké pranyatan ékonomi karo liyané, nanging angèl. Akèh wong menggalih ékonomi lagi waé dadi pérangan ékologi, lan ékonomi ngirwakakaké salah. "Modhal alam" yaiku 1 conto 1 téyori kang nggabungaké 2 prakara iku.
Ékologi ing kacatingal antropologi
Sok-sok ékologi dibandhingaké karo antropologi, sebab kaloroné migunakaké akèh métodhe kanggo nyinaoni sawijining prakara kang awake dhéwé ora bisa ninggal tanpa iku mau. Antropologi yaiku ngenani priyé awak lan pikiranné awake dhéwé diprabawai lingkungan, ékologi yaiku ngenani priyé lingkungané awake dhéwé diprabawai awak lan pikiranné awaké dhéwé.
Sapérangan wong menggalih wong-wong mau mung sawijining èlmuwan, nanging paradigma mékanistik puguh nyèlèhaké subyèk manungsa ing kontrol obyèk ékologi — masalah subyèk-obyèk. Nanging ing psikologi évolusionèr utawa psikoneuroimunologi upamané cetha yèn kamampuan manungsa lan tantangan ékonomi ngrembaka bebarengan. Kanthi becik dikukuhaké Antoine de Saint-Exupery: "Bumi ngajaraké awake dhéwé luwih akèh ngenani dhiri awaké dhéwé tinimbang kabè buku. Amarga iku nulak awake dhéwé. Manungsa nemu dhiriné dhéwé nalika mbandhingaké diriné marang rerendhet."
Hvam, Skedsmo
Hvam, Skedsmo punika dhusun ingkang kapernah ing praja Nurwègen.
Invèstasi
Invèstasi iku istilah kanthi sapérangan pangertèn kang gegandhèngan karo kauangan lan ékonomi. Istilah mau kakait karo akumulasi siji wangun aktiva kanthi pangarep-arep olèh kauntungan ing wektu ngarep. Sok-sok, invèstasi karan uga minangka penanaman modhal.
Pangertèn
Adhedhasar téyori ékonomi, invèstasi ateges panukon (lan ateges uga prodhuksi) saka kapital/modhal barang-barang kang ora dikonsumsi nanging dipigunaaké kanggo prodhuksi mangsa ngarep (barang prodhuksi). Contoné kalebu yasa ril sepur, utawa siji pabrik, pambuka lahan, utawa siji wong sekolah ing universitas. Kanggo luwih cethané, invèstasi uga siji komponèn saka PDB kanthi rumus PDB = C + I + G + (X-M). Fungsi invèstasi ing aspèk mau dipérang ing invèstasi non-résidential (kaya pabrik, mesin, lsp) lan invèstasi résidential (omah anyar). Invèstasi ya iku fungsi pandhapatan lan tingkat bunga, didelok saka kaitané I= (Y,i). Sawijining tetambahan ing pandhapatan bakal ndhorong invèstasi kang luwih gedhé, ing ngendi tingkat bunga kang luwih dhuwur bakal ngedhunaké minat kanggo invèstasi kadidéné prakara mau bakal luwih larang dibandhingaké karo nyilih dhuwit. Sanajan yèn siji perusahaan liya milih migunakaké danané dhéwé kanggo invèstasi, tingkat bunga nedahaké siji ragad kasempatan saka invèstasi dana mau tinimbang nyilihaké kanggo olèh bunga.
Risiko invèstasi
Invèstasi saliyané uga bisa nambah penghasilané wong uga nggawa risiko kauangan yèn invèstasi mau gagal. Kagagalan invèstasi dijalari déning akèh prakara, ing antarané yaku faktor kaamanan (saka bebendu utawa amarga faktor manungsa), katertiban hukum, lan liya-liyané.
Hvitsten
Hvitsten punika dhusun ingkang kapernah ing praja Nurwègen.
Révolusi indhustri
Révolusi Indhustri iku owah-owahan tèknologi, sosioékonomi, lan budaya ing pungkasan abad kaping 18 lan awal abad kaping 19 kang dumadi kanthi panggantian ékonomi kang dhedhasar pamakarya dadi didhominasi déning indhustri lan diprodhuksi mesin. Révolusi iki diwiwiti ing Inggris kanthi pangenalan mesin uwab (migunakaké batu bara minangka bahan bakar) lan ditenagani déning mesin (mligi ing prodhuksi tèkstil). Ngrembakaning paralatan mesin logam-kasluruhan ing rong dhékade sepisanan saka abad kaping 19 nggawé prodhuk mesin prodhuksi kang dipigunaaké ing indhustri liyané.
Mula bukané Révolusi Indhustri ora cetha nanging T.S. Ashton nulisaké kira-kira taun 1760-1830. Ora ana titik pamisah karo Révolusi Indhustri II ing kiwa-tengené taun 1850, nalika kamajon tèknologi lan ékonomi olèh momèntum kanthi perkembangan kapal tenaga-uwab, ril, lan banjur ing pungkasan abd mau perkembangan mesin obong njero lan perkembangan pambangkit tenaga listrik.
Èfèk budayané nyebar ing saindhenging Éropah Kulon lan Amérika Lor, banjur mangaruhi saindhenging donya. Èfèk saka owah-owahan iki ing masarakat gedhé banget lan asring dibandhingaké karo révolusi kabudayan ing mangsa Neolitikum nalika tetanèn wiwit dilakokaké lan mbentuk peradaban, nggantèkaké kauripan nomadik.
Bathik Girilaya
Bathik Girilaya yaiku salah sawijing kaprigelan kang ngrembaka ing dhusun Girilaya, Kalurahan Wukirsari, Kapanewon Imogiri, Kabupaten Bantul, Daerah Istimewa Ngayogyakarta. Tembung Girilaya dicuplik saka dhusun Girilaya. Bathik iki ngrembaka wiwit abad kaping 17 nalika Sultan Agung Jumeneng Nata ing Kasultanan Mataram.
Sajarah
Girilaya yaiku salah sawijing dhusun kang wonten ing Imogiri. Imogiri menika kesuwur amargi wonten Pasareyan Panjimatan kang dados pasaraeyanipun Sultan lan Ratu ing Mataram. Girilaya menika mboten tebih saking Kitha Ngayogyakarta, namung kirang langkung 15 km kinten-kinten 40 menit. Kahanan Girilaya menika kados dhesa sakliyanipun kang nyenyeb nanging kahanan guyub rukun kenthel sanget ing papan menika.
Girilaya gadhah kabudayan kang kathah. Kados déné pengobatan gurah kang migunakake oyot-oyotan. Girilaya uga dados pusat batik ing Ngayogyakarta. Ing dhusun menika turis saget tumbas bathik utawi sinau damel bathik.
Asal usul Girilaya menika diwiwiti sesarengan kaliyan Pasareyan Raja Imogiri kang mapan ing gunung Merak taun 1654. Rikala semanten, Sultan Agung (wayah Panembahan Senapati) ajeng bangun pasareyan, panjenenganipun nemah setunggal lemah kang arum lan cocok kagem bangun pasareyan. Nanging, nalika pasareyan menika dipun bangun, uwak Sultan Agung kang namanipiun Panembahan Juminahan gadhah kekarepan menawi seda dipunsareyaken ugi ing pasareyan menika. Kasunyatan menika Panembahan Juminahan kang seda rumiyin.
Amargi kuciwa sanes Sultan Agung kang kaping pisanan ing pasareyan menika, Sultan Agung banjur pados malih papan pasareyan. Sultan Agung banjur nemahi papan kang cocok kang aran Gunung Merak kang wonten ing dhusun Panjimatan. Papan menika banjur dados pasareyan Sultan lan Raja Mataram dumugi sakmenika.
Lindhu ageng 2006 kang ngajuraken Ngayogyakarta menika sempet dados alangan marang Bathik Girilaya. Nangin amargi tekad lan semangat masyarakat kagem bangun Girilaya malih, masyarakat menika banjur damel kelompok-kelompok bathik kang angsal sokongan saking pamrentah utawi LSM sosial kang wontenaken gladhen ing kaprigelan bathik lan nyade bathik menika. LSM menika ugi bangun Gazebo Wisata Bathik Girilaya. Ing tanggal 27 Mei 2007, masyarakat Girilaya ugi ndamel rekor MURI mbathik ing mori kang dawanipun 1200 meter. Amarga iki, bathik Girilaya tambah misuwur ing jagat donya. Ing taun 2007 dumugi taun 2008 pamrentah mbiyantu dandosi margi ing Girilaya.
Wiwit saking kahanan menika masyarakat Girilaya mboten gumantung malih tumrap juragan ing Kitha Ngayogyakarta. Ananging sesrawungan kaliyan juragan menika tasih kajagi. Sabanjuripun bathik Girilaya banjur saget tembus ing wilayah Indonesia lan onten uga kang sampun ing manca. Sakmenika wonten welasan kelompok bathik kang wonten ing Girilaya kanthi koleksi bathik kang maneka warna. Para turis saget tumbas langsung bathik tulis ing Girilaya menika.
Tata Cara
Saben daerah ing Indonésia gadahi corak, warna, lan bahan kang benten setunggal papan kaliyan papan liyanipun. Amarga menika bathik Indonésia maneka werna. Salah satunggalipun inggih menika Bathik Girilaya.
Bathik Girilaya menika didamel saking katun primissima kang menika katun paling sae. Para pambatik uga damel bathik Girilaya kalawan cara manuwal utawi namung bathik tulis. Amargi sabab menika proses damel bathik Girilaya betahaken wektu dangu supados njagi kualitasipun.
Bathik Girilaya menika migunakaken corak kraton kang alus lan rapi. Warna bathik menika kathahipun coklat lan corakipun inggih menika babon, parang, lan mégamendhung. Proses warna ing bathik migunakake pewarna bathik alami kados déné godhong jati, kunir, secang, lan kulit kayu. Bathik Girilaya menika kasuwur amargi awetipun.
Alat lan bahan kangge damel bathik Girilaya menika kados ing ngandhap:
Tata cara damel bathik girilaya menika tasih ing dhusun Girilaya. Cara menika ruwet lan mbetahaken kaprigelan lan ketlatenan. Menika tata cara damel Bathik Girilaya.
ADO Den Haag
Klub punika sadèrèngipun dipunkenal kanthi nama FC Den Haag, kanthi ADO makili klub wonten ing cabang amatir. Tembung kanthi basa Walanda, "Alles Door Oefenen" wonten ing nama jangkepipun gadhah teges Sedayanipun lumantar saking gladhèn.
Werni kandhang klub punika inggih kuning lan ijem, sami kaliyan warni bendera Den Haag.
Sajarah
ADO Den Haag dipundhirikaken rikala tanggal 1 Fèbruari 1905. Nanging, wiwit awal, klub punika nglamai kendhala saperlu saingan kaliyan klub-klub ageng sanèsipun. Bab punika kasebabaken sala satunggalipun, amargi popularitas kriket wonten ing kutha Den Haag.
Sasampunipun dangu main wonten ing Eerste Divisie, ADO Den Haag main 4 mangsa wonten ing Eredivisie, saderengipun wangsul malih degradasi nalika mangsa 2006—2007. Sasampunipun sukses mungkasi mangsa wonten ing posisi angka 6 ing mangsa 2007—2008 lan kasil menang wonten ing tetandhingan play-off, ADO Den Haag saged mlebet malih ing Eredivisie ing mangsa 2008—2009. ADO Den Haag miwiti mangsa 2008—2009 kanthi 2 kemenangan, saéngga mbekta ADO Den Haag dhateng puncak klasemen Eredivisie kanggé kapisanan wonten ing wekdal 32 taun pungkasan.
Pelatih
Punika minangka pelatih ingkang natè nglatih ADO Den Haag.
Jamasan Pusaka Kanjeng Kyai Upas
Mula bukaning tumbak
Saking cariyos rakyat, tumbak aran Kyai Upas kadamel nalika jaman papréntahan Majapait. Ki Wanabaya–punggawa karajan–mbabad wana ing cerak Rawa Pening, Mataram sabibaripun medal saking Majapait. Nalika merti dhusun, wonten tiyang èstri ingkang kesupèn mbekta ladingipun. Piyambakipun tangled mring Ki Wanabaya bokbilih saged ngampil pirantosipun. Ki Wanabaya ngampili pusakanipun mawi satunggal sarat amrih aja dipun pangku pusakanipun. Nanging, tiyang èstri punika kesupèn tur nglanggar pasaratanipun. Pusaka awujud lading punika ngilang mlebet dhumateng padharan tiyang èstri ingkang marakaken panggalihing Ki Wanabaya kuciwa, lajeng lunga tapa ing Redi Merapi.
Sasampunipun pinten-pinten wulan, tiyang èstri punika nglairaken yoga aran Baru Klinthing ingkang awujud ula naga. Piyambakipun tangled biyungipun ngenani sinten ramanipun. Baru Klinthing lajeng tindak dhumateng Merapi saperlu madosi Ki Wanabaya kagem nyuwun pangakenan minangka yoganipun. Nanging Ki Wanabaya maringi sarat, Baru Klinthing kedah ngubengi Merapi ngantos mustakanipun ndemok buntutipun piyambak. Baru Klinthing boten saguh, nanging gadhah akal kanthi mèlètaken ilatipun supados saged ndemok buntutipun. Konangan ngakali pasaratanipun, Ki Wanabaya mothol ilat Baru Klinthing ingkang ing tembé dados pusaka tumbak. Tumuli Baru Klinthing lumayu tuwin njlegur dhumateng seganten, nanging ngilang sirna dados pok kajeng. Ki Wanabaya ndamel pok kajeng punika dados cekelan pusaka tumbak saking ilat wau mawi aran Tumbak Kyai Upas. Sasampunipun Ki Wanabaya tilar donya, pusakanipun dipun warisaken dhumateng yoga sanèsipun aran Ki Ageng Mangir.
Diktator
Diktator iku pamimpin nagara kang mréntah kanthi otoriter lan nindhes rakyaté. Lumrahé siji diktator munggah tahta kanthi migunakaké kekerasan, asring uga kanthi cara kudhéta. Nanging ana uga diktator kang munggah tahta kanthi démokratis. Conto kang paling kaloka ya iku Adolf Hitler.
Jamasan Pusaka Kanjeng Kyai Upas
Mula bukaning tumbak
Kyai Upas punika salah satunggaling pusaka ingkang dipun ajrihi Mataram. Ratu saking Mataram malah ngintun putrinipun aran Putri Pembayun dhumateng Ki Ageng Mangir ingkang mbaléla dhumateng Mataram. Sasampunipun tetepangan kaliyan Pembayun, rabi, kaliyan nglampahi pagesangan, Pembayun ngandharaken manawi piyambakipun trahing kusuma saking Mataram. Pembayun kapéngin Ki Ageng Mangir sowan kaliyan sungkem dhumateng ramanipun ingkang sayektosipun mungsuh Ki Ageng Mangir. Sakawit, piyambakipun boten karsa, nanging bola-bali dipun suwun Pembayun, ingkang pungkasanipun piyambakipun purun sowan. Nalika mlebet kraton, Ki Ageng Mangir ndèlèhaken pusakanipun ing ngajeng kori kraton. Lajeng piyambakipun sowan tur sungkem dhumateng ramanipun Pembayun, ratu Mataram. Nalika sungkem, Ratu Mataram nyekel mustaka Ki Ageng Mangir ingkang salajengipun dipun gadhukaken dhumateng dhampar (palinggihan) ingkang kadamel saking marmer. Boten dangu, Ki Ageng Mangir tilar donya ing Kraton Mataram. Pusaka tinggalanipun Ki Ageng Mangir jebulipun malah dados sambikala ing Mataram. Pusaka punika pungkasanipun kapasrahaken dhumateng satunggal yoga ingkang jumeneng nata minangka adipati ing Ngrawa (Tulungagung).
Diktator
Diktator asring dibédaaké karo despot. Sawijining despot pangueasané kanthi sawenang-wenang uga, nanging sok ana uga despot kang 'becik'.
Jamasan Pusaka Kanjeng Kyai Upas
Mula bukaning tumbak
Kyai Upas dipun pitadosi dados juru slamet Bupati Tulungagung nalika wadyabala Walandi kapéngin nguwasani sakathahing Jawi, nanging boten saged mlebet dhumateng Tulungagung. Dumugi sapunika, Kyai Upas dados pusakaning Bupati Tulungagung.
Diktator
Diktatorisme
Diktatorisme iku paham kang tegesé dijupuk saka tembung "diktator" tegesé wong kang mréntah siji nagara/papréntahan kanthi hak-hak dan kakuwasaan absolut lan -isme kang ateges siji pamahaman. Yèn disimpulaké diktatorisme ya iku sebuah paham kang dianut déning siji nagara kang dibawahi siji pamimpin otoriter kang nduwé hak lan kawajiban absolut. Diktatorisme luwih akèh dipraktikaké ing nagara-nagara Éropah kaya ing Jerman, Polen, Prancis lan Italia.
Jamasan Pusaka Kanjeng Kyai Upas
Tata cara
Upacara adat Jamasan Pusaka Kanjeng Kyai Upas katindakaken nalika tanggal 10 wulan Sura manut pananggalan Jawa. Sadèrèngipun jamasan, para warga nindakaken sawenèh kagiyatan ingkang dumados saking arak-arakan kaliyan beksan, jamasan, sarta slametan.
Diktator
Pranala njaba
Diktator Dictador romano Dictateur დიქტატორი Dictator Dyktator
Jamasan Pusaka Kanjeng Kyai Upas
Jamasan
Juru kunci kaliyan pegawé Papréntahan Tulungagung medalaken Kyai Upas saking ruwang panyimpenan, nuli dipun bekta dumugi papan jamasan mawi iring-iringan antawis budaya Jawi kaliyan Islam, inggih punika Yasin kaliyan tahlil sinarta Gamelan Monggang. Salajengipun, juru kunci njamasi Kyai Upas nganggé sikat mawi urut-urutan saking cuwèran jeruk, tebu, sisikan kajeng, maron, kendhil, campuran toya sanga, kaliyan minyak wangi.
Nalika jamasan Kyai Upas katindakaken, ingkang njamasi namung tiyang jaler kémawon, tiyang èstri boten angsal nyelaki papan jamasanipun. Bab punika dipun pitadosi jalaran tumbak Kyai Upas minangka wewujudaning tiyang jaler, Baru Klinthing. Sinaosa mekaten, tiyang èstri saged mbiyantu panjamasanipun kanthi cara ndamel sajèn kaliyan ambengan. Nalika ndamel, pasaratanipun kedah boten nembé alangan (pas) kaliyan boten angsal niliki sajèn saha ambenganipun. Sasampunipun jamasan, tumbak Kyai Upas tinutup mawi kain mori, nuli kain werni abrit, nuli ing pungkasanipun mawi kain cindhé. Ugi kawewahan roncèn mlathi cacah pitu ingkang kedah dipun gantos saben minggu. Minggu pendhakipun–malem Jumuwah Legi–roncènipun dipun gantos kaliyan roncèn ingkang énggal.
Hølen
Hølen punika dhusun ingkang kapernah ing praja Nurwègen.
Jamasan Pusaka Kanjeng Kyai Upas
Jamasan
Nalika wanci wengi sabibaripun jamasan, kawontenaken tembang macapatan ingkang dipun lajengaken kaliyan pagelaran ringgit kulit sawengi wutuh.
Slametan
Nalika wanci sonten bakda Ngasar, kawontenaken acara slametan ingkang dipun tumuti déning pegawé Kantor Arsip kaliyan abdi dalem Kenjengan. Ambenganipun dumados saking sekul gurih, ingkung, apem, kaliyan gedhang raja.
Ancas
Mochamad Zahrul Rismana ing jurnalipun ingkang asesirah Sejarah Tombak Kyai Upas di Kabupaten Tulungagung mratélaken manawi upacara adat kados Jamasan Pusaka Kanjeng Kyai Upas nggadhahi ancas kagem ngresiki panggalih, nuwuhaken katalitèn, gugur gunung, kaliyan bab agama. Tiyang ingkang mriksani upacaranipun dipun pitadosi pikantuk aura positip tumrap panggalih, pikiran, punapa déné jiwanipun. Upacara punika ugi nuwuhaken katalitèn kados pundi nindakaken jamasan ingkang trep. Bab gugur gunungipun wonten ing babagan tulung-tinulung ing antawis warga anggènipun ndamel ubarampé kaliyan sajènipun. Ing bab agama, para lenggah sami donga sesarengan nyuwun tulung dhumateng Gusti Allah supados tansah pinaringan kawilujengan, pangayoman, kaliyan karaharjan anggènipun nglampahi pagesangan ing donya.
Toya tilas jamasan dipun pitadosi gadhah kasiat, pramila para warga sami kruyukan nalika mendhet toyanipun. Kasiatipun dipun pitadosi saged njagi tetep enèm, tetep ayu, kaliyan saged nambani tiyang sakit. Kajawi punika, tujuan kawontenaken upacara Jamasan Pusaka Kanjeng Kyai Upas inggih punika minangka sarana panyuwun karaharjan dhumateng Gusti Allah, nyegah banjir ing Tulungagung, raos sukur dhumateng Gusti Allah, sosialisasi kaliyan bebrayan ing Tulungagung, njagi katentreman bebrayan ing Tulungagung, kaliyan sarana nguri-uri saha mulang budaya Jawi ing Kabupatèn Tulungagung.
IMF
Dana Monetèr Internasional utawa International Monetary Fund (IMF) iku organisasi internasional kang duwé tanggel waler ngatur sistem finansial global lan nyawisaké silihan marang nagara anggotané kanggo mbiyantu masalah-masalah kaimbangan neraca kauangan saben nagara. Salah siji misiné ya iku mbiyantu nagara-nagara kang ngalami kangèlan ékonomi kang serius, lan minangka opahé, nagara mau diwajibaké nglakoni kawicaksanan-kawicaksanan tinentu, umpamané privatisasi badan usaha darbèké nagara.
Latar Wingking
Lembaga iki kawiwitan nalika PBB nyeponsori Konferensi Kauangan lan Monetèr ing Bretton Woods, New Hampshire, Amérikah Sarékat tanggal 22 Juli, 1944. Artikel ngenani Prajanjian IMF lumaku wiwit 27 Dhésèmber 1945, lan organisasi IMF dumadi ing wulan Mèi 1946, minangka péranganing rencana rékonstruksi pasca Perang Donya II lan miwiti operasi finansial ing tanggal 1 Maret 1947.
Lembaga iki, bebarengan Bank kanggo Penyelesaian Internasional lan Bank Donya, asring uga sinebut institusi Bretton Woods. Katelu institusi iki nemtokaké kawicaksanan monetèr kang diiloni déning mèh kabèh nagara-nagara kang duwé ékonomi pasar. Sawijining nagara kang péngin silihan saka IMF, kaistiméwaan BIS sarta silihan pambangunan Bank Donya, kudu nyarujuki syarat-syarat kang ditemtokaké déning katelu institusi iki.
Pimpinan IMF
Pratélan managing director IMF:
Kritik
Peran katelu institusi Bretton Woods wis dadi kontrovèrsi kanggo akèh pihak wiwit pèriodhe Perang Dingin. Para kritikus nganggep yèn para panggawé kawicaksanan ing IMF kanthi sengaja njurung diktator militèr kapitalis kang nduwé sikap kekancan karo perusahaan-perusahaan Amérika lan Éropah. Para kritikus uga nganggep IMF ora perduli marang dhémokrasi, hak asasi manungsa lan hak-hak buruh. Kritik-kritik iki uga kanthi ora langsung marakaké timbulé obahan antiglobalisasi. Sabagéyan liyané duwé anggepan IMF ora duwé power kang cukup kanggo dhémokratisasikaké nagara kang duwé dhaulat, lan uga ora duwé power kanggo njurung stabilitas finansial. Para kritikus kang njurung IMF duwé pendhapat yèn kastabilan ékonomi diperlokaké sadurungé anané dhémokrasi.
Para nimpuna ékonomi ngritik pola pawènèhan bantuan finansial kang mesthi dièmbèl-èmbèli "syarat", kalebu uga Structural Adjustment Programmes. Syarat-syarat iki mudhunaké kastabilan sosial, kang uga ateges nyendhet tujuan-tujuan IMF. IMF matesi perékonomian nagara donya ngrembaka knthi cara nentang pangembangan infrastruktur lan njaluk nagara iku kanggo urip kanthi standar kang asor.
Perang Adhem
Perang Dingin iku sebutan kanggo sawijining periodhe nalika dumadi konflik, kategangan, lan kompetisi antarané Amérika Sarékat (sarta sekuthu-sekuthuné karan Blok Kulon) lan Uni Sovyet (sarta sekuthu-sekuthuné karan Blok Wétan) kang dumadi antarané taun 1947—1991. Persaingan kekaroné dumadi ing manéka warna babagan: koalisi militèr; idéologi, psikologi, lan telik sandhi; militèr, indhustri, lan pangembangan tèknologi; pertahanan; lomba nuklir lan senjata; lan akèh manèh. Sing diwedèni, perang iki bakal kapungkasan kanthi perang nuklir, kang akiré ora dumadi. Istilah "Perang Dingin" dhéwé kawanuhaké ing taun 1947 déning Bernard Baruch lan Walter Lippman saka Amérika Sarékat kanggo nggambaraké gayutan kang dumadi ing antarané kaloro nagara adhikuwasa mau.
Sawisé AS lan Uni Sovyèt sekuton lan kasil ngancuraké Nazi Jerman, kaloro pihak béda pendhapat ngenani priyé cara kang trep kanggo yasa Éropa pascaperang. Sakwéné sapérangan dhékade sabanjuré, saingan antarané kekaroné nyebar metu Éropa lan ngrambah ing saindhenging donya nalika AS yasa "pertahanan" marang kuminisme kanthi mbentuk sapérangan aliansi karo sapérangan nagara, mligi karo nagara ing Éropa Kulon, Timur Tengah, lan Asia Kidul-Wétan.
Sanajan kaloro nagara adhikuwasa iku ora tau perang kanthi langsung, nanging konflik ing antarané kaloroné kanthi ora langsung wis njalari sapérangan perang lokal kaya Perang Koréa, invasi Sovyèt marang Hungaria lan Cekoslovakia lan Perang Vietnam. Asil saka Perang Dingin kalebu (saka sapérangan kaca tingal) kadiktatoran ing Yunani lan Amérika Kidul. Krisis Rudal Kuba uga akibat saka Perang Dingin lan Krisis Timur Tengah uga wis dadi luwih kompleks amarga Perang Dingin. Dampak liyané ya iku kapérangé Jerman dadi rong pérangan ya iku Jerman Kulon lan Jerman Wétan kang dipisahaké déning Tembok Berlin. Nanging ana uga wektu-wektu ing ngendi kategangan lan pasaingan ing antarané kaloroné susut. Perang Dingin wiwit rampung ing taun 1980-an nalika Pamimpin Uni Sovyèt Mikhail Gorbachev ngluncuraké program réformasi, perestroika lan glasnost. Sacara konstan, Uni Sovyèt kelangan kakuwatan lan kakuwasaané marang Éropa Wétan lan pungkasané dibubaraké ing taun 1991.
Latar wingking
Tekané lan kakuwatané Nazi Jerman meksa wadyabala Sakuthu Kulon lan wadyabala Sovyèt manunggal kanggo ngadhepi. Priye waé, wiwit awal aliansi antarané Uni Sovyèt, nagara kuminis sepisanan ing donya, Amérika Sarékat, nagara kapitalis paling sugih ing donya, lan Britania Raya, karaaan gedhé dhéwé ing donya, diwernani déning silih ora percaya lan tekanan idéologi.
Perang Dingin kapérang ing 5 éra wektu:
1947–1953 | 1953–1962 | 1962–1979 | 1979–1991 | 1985–1991
Dismas
Miturut tradhisi Santo Dismas punika satunggiling santo ingkang nembé ndhèrèk Yésus ing menit-menit pungkasan kagesanganipun. Dismas punika salah satunggil saking kalih durjana ingkang dipunsalibaken ing sisih kiwa lan sisih tengen Yésus. Ing salebetipun kitab Injil Lukas 23:39-43, dipuncariyosaken bilih durjana ingkang satunggal boten ngeduwungi tumindakipun, nanging durjana satunggalipun malih ngeduwungi tumindak alanipun. Durjana ingkang ngeduwungi tumindakipun inggih punika Dismas. Nalika nyaketi ajalipun, Dismas nyuwun pangapunten amargi dosa-dosanipun dhumateng Yésus. Yésus paring pangapunten lan ngandika: "Dina iki uga kowé bakal bebarengan karo aku ing Swarga". Dismas dipunpirsani minangka tuladha kanggé tiyang ingkang purun martobat. Sasanèsipun puniku, panjenenganipun ugi dados santo pangreksa kanggé tiyang ingkang dipunukum pati.
Asal nama
Salebetipun Injil Lukas maling puniku boten gadhah nama. Salebetipun Injil Nikodemus (apokrif, asalipun saking Abad ka-4) nama maling ingkang saé punika "Dismas", nama maling ala inggih punika "Gestas". Salebetipun Injil al-Tufuliyah (apokrif, Abad ka-6) namanipun inggih punika "Titus", maling ala punika "Dumachus". Ing gréja ortodoks Ruslan, namanipun punika "Rah".
Høvik
Høvik punika dhusun ingkang kapernah ing praja Nurwègen.
Håkavik
Håkavik punika dhusun ingkang kapernah ing praja Nurwègen.
Jar, Norway
Jar, Norway punika dhusun ingkang kapernah ing praja Nurwègen.
Sanggring Gumena
Sanggring Gumena inggih punika tradhisi dhahar sesarengan ing Masjid Jami Sunan Dalem, Désa Gumena, Kabupatèn Gresik, Jawa Wétan. Tradhisi punika katindakaken kanthi dhahar sanggring (kolak ayam) nalika malem kaping 23 wulan Siyam, manut pananggalan Jawi.
Sajarah
Ing warsa 1500-an, Sunan Dalem–wayahipun Sunan Giri–sakit ing Désa Gumena nalika ngéndha saking mungsuhipun ingkang sampun ngepung Giri Kedhaton. Para warga dipun dhawuhi Sunan Dalem supados madosi tamba kagem sakitipun. Nanging, para warga kasisahan boten nemu tamba saha tiyang ingkang saged nambani Sunan Dalem. Ing impènipun, Sunan Dalem pikantuk pitedah saking Gusti Allah murih ndamel dhaharan kagem tamba sakitipun. Salajengipun, piyambakipun ndhawuhi para warga mbekta ayam jago yuswa satunggal taun dhumateng masjid ingkang bakal dipun olahi dados kolak ayam nganggé santen, gendhis abrit, jinten, ketan, kaliyan ron bawang.
Kala semanten ing wulan Siyam, Sunan Dalem buka sareng kaliyan para warga ing masjid désa. Sabibaripun dhahar dhedhaharan punika, Sunan Dalem mantun saking sakitipun. Dhaharan punika lajeng ingaran sanggring ingkang dumados saking tembung sang ateges ratu/panguwasa kaliyan tembung gring ateges sakit/gering, pramila sanggring saged dipun suraosi dhedhaharaning ratu ingkang sakit. Sunan Dalem ugi kagungan wasiyat amrih para warga ngawontenaken tradhisi sanggring saben malem kaping 23 wulan Siyam, malem ingkang pisanan dipun damelipun sanggring kagem Sunan Dalem.
Lampahing acara
Tradhisi sanggring kawontenaken saben malem kaping 23 wulan Siyam utawi ingaran malem selikuran ing Masjid Jami Sunan Dalem, masjid ingkang dipun yasa Sunan Dalem. Ing jaman sapunika, panitya ingkang ngawontenaken tradhisi sanggring kadhapuk saking IPNU (Ikatan Pemuda NU) kaliyan takmir Masjid Jami Sunan Dalem. Panitya punika ingkang ngurusi babagan pamesenan bahan olah-olahan, ingkang ngolahi, kaliyan ndata para warga ingkang tumut sanggringan. Ingkang ngolahi sanggring punika namung tiyang jaler, wondéné tiyang èstri ngolahi dhaharan ing griya kagem buka kulawarganipun.
Tradhisi sanggring ugi ngawontenaken tahlilan ingkang ancasipun kagem nyuwun kajat dhumateng Gusti Allah. Tahlilanipun ngewrat slawat dhumateng Nabi Islam Muhammad, surat Al-Fatihah, surat Al-Ikhlas, surat Al-Falaq, wiwitaning surat Al-Baqarah, kaliyan donga kagem Sunan Dalem, Désa Gumena, saha sakathahing tiyang Muslim ing donya. Ing warsa 2014, tradhisi sanggring kathah ingkang numuti tur dados rékor ingkang paling kathah, gunggung porsinipun ngancik 2.200 sanggring ingkang mbetahaken 210 ayam. Ingkang numuti tradhisi punika sanès namung warga saking Désa Gumena kémawon, nanging ugi wonten warga saking laladan sanès ingkang dipun aruhi kyainipun supados nyobi sanggring saking Désa Gumena ingkang dipun pitadosi saged nambani sakit punapa kémawon.
Sosial
Tradhisi sanggring inggih punika salah satunggaling tradhisi ingkang lumayan kathah ingkang numuti jalaran porsi sanggringipun ngancik èwunan. Kagiyatan punika anggadhahi peranan ingkang lumayan ageng anggènipun nyawijikaken para warga. Bab punika tinengeran kaliyan wontenipun makarya sesarengan anggènipun ngolahi sanggring.
Agama
Ing bab agama, tradhisi sanggring kaayahi nalika malem kaping 23 wulan Siyam, malem kagem nyambut dumugining Lailatulkadar. Tradhisi punika ugi kagem wujud kataataning para warga dhumateng Sunan Dalem, yoganipun salah satunggal Walisanga, inggih punika Sunan Giri. Wujud kataatan punika ugi saged dipun suraosi minangka ngibadah dhumateng Gusti Allah Ingkang Maha Tunggal (Pangèran Ingkang Murbèng Dumadi).
Dhaptar lintang ing rasi lintang Circinus
Punika minangka lintang-lintang ingkang wonten ing rasi lintang Circinus
Ingeborgrud
Ingeborgrud punika dhusun ingkang kapernah ing praja Nurwègen.
Srimpi Téja
Srimpi Téja menika salah satunggaling jejogedan kang ngrembaka ing Kraton Ngayogyakarta Hadiningrat. Joged menika yasan dalem Sultan Hamengku Buwana VIII (1921-1939) nalika jumeneng nata. Joged menika salah satunggaling joged kang sakral ing Kraton Ngayogyakarta Hadiningrat.
Sajarah
Srimpi Téja menika wonten nalika Sultan Hamengku Buwono VIII jumeneng nata, nanging srimpi menika saget dados rembakanipun sakin Srimpi Putri Cina kang diripta nalika Sultan Hamengku Buwono VI jumeneng nata. Srimpi Teja menika wonten enggalan ing seni lan budhaya, kususipun ing karawitan lan jogedan. Mula mboten gumun menawi Srimpi Téja menika dumugi sakmenika taksih saé. Srimpi Téja menika digelar dening 4 setri kang dados Dewi Renggawati lan Dewi Widaninggar uga 4 setri kang dados dhuduk.
Tembung srimpi menika asring klentu dimangerteni dados joged kang digelar dening sekawan setri. Nanging sajatosipun srimpi menika gadhah arti "sekawan" kados dene pandhawa kang gadhahi arti gangsal. Srimpi menika joged wanita Kraton kang lumrahipun digelar dening sekawan setri. Joged menika biasanipun dados gambaran perang antaranipun prajurit setri. Sekawan setri menika sajatosipun dados pasangan, artosipun 2 setri dados lakon kaping pisanan, lan 2 setri liyanipun dados lakon kaping pindho. Ceritanipun joged menika kathah dados gambarang perang (menak) lan Mahabarata. Nanging mboten mesthi srimpi menika digelar migunakaken sekawan setri. Nalika Sultan Hamengku Buwana V jumeneng nata, srimpi dibetakaken dening 5 setri. Cariyos ing Srimpi menika ugi mboten bab perang. Srimpi menika inggih menika Srimpi Renggawati. Srimpi menika nyariyosaken bab Raja Anglingdarma kang malih dados peksi kunthul madosi Dewi Setyawati kang sampun dados Dewi Renggawati.
Tembung Téja menika artosipun wahyu utawi pitedah. Tembung menika dados sumber pikiran dening Hamengku Buwana VIII kang dados Ratu supados niti laku madosi "wahyu" kagem masyarakat inggih menika kewarasan, kesarasan, keslametan, lan makmur. Téja menika artosipun pitedah kang dados pratanda menawi ajeng kalakon prastawa. Prastawa menika inggih menika perang Puteri Jawa lan Puteri Cina.
Srimpi Téja menika nyariyosaken bab perang tandhing antawisipun Putri Jawi lan Putri Cina. Salah satunggalipun dados Putri Jawi (Dewi Renggawati) lan Putri Cina ( Dewi Widaninggar). Dewi Rengganis saking Argapura perang lawan Dewi Widaninggar saking Nagari Tartaripura. Dewi Widaninggar mbales pejah sedherekipun inggih menika Dewi Adaninggar. Obahing jogedan uga benten antawisipun Putri Jawi lan Putri Cina, salah satunggalipun menawi grudha nanging obahipun asta tengen tawing.
Srimpi Téja dipagelaraken nalika Sultan Hamengku Buwono VIII Tedhak Loji ing Griya Gubernur Ngayogyakarta utawi Gedhung Agung. Srimpi Téja uga dipagelaraken ing taun 1954 lan didandhosi taun 1985 sarta taun 2011 didamel cekak. Ing 15 Agustus 2019, Srimpi Téja kacathet ing pusaka budaya dudu barang kaliyan Nayaka Pawiyatan lan Kabudayan Republik Indonésia.
Srimpi Téja gadhah ajaran luhur menawi budaya kang béntén menika dipun kurmati. Mboten wonten kang menang utawi kalah, kekalihipun namung milih guyub rukun. Saking joged menika Kraton Ngayogyakarta nyuwun dhumateng masyarakat supados saget wicaksana.
Tata cara
Kados srimpi umumipun, Srimpi Téja menika nyuplik saking tembung gendhing pokokipun, Gendhing Téja Laras Slendro Pathet Manyura. Urut-urutan gedhing menika Lagon Slendra Pathet Manyura, Gendhing Lipursari Laras Slendro Pathet Manyura, Ayak-ayak Laras Slendro Pathet Mayura, Lagon Laras Slendro Pathet Manyura, Gendhing Gonjangseret Laras Slendro Pathet Manyura. Kang dados pambeda ing Srimpi Téja tinimbang srimpi liyanipun inggih menika ladrang kang dados iringan ing Srimpi Téja lan srimpi liyanipun migunakaken gendhing wetah. Srimpi Téja menika ugi migunakaken kempul kang mboten digunakaken ing srimpi liyanipun.
Srimpi Téja digelar migunakaken urutan obah sembahan, pucang kanginan, nggrudha, ngenceng encot, ngendherek, ngusap suryan, kicat erek alihan nyangkol udhet, ngundhuh sekar, ulap-ulap nyathok udet, sojah, lampah sekar, lan kicat tawing. Joged menika miturut iringan gendhing. Srimpi Tèja ugi nggadhahi obah joged kang mboten wonten ing Srimpi liyanipun, inggih menika sojah putri Cina lan tamping njiwit sampur. Obah Sonjah menika namung obah kang dilakoni dening Dewi Widaninggar (Putri Cina) inggih menika ngangkat asta kados dene kang wonten ing sembahyang. Tawing Jimpit Sampur inggih menika obah kang diwiwiti ngangkat asta tawing tengen, banjur nalika obah kicat erek alihan nyangkol udhet , nyangkol udhetipun digantos tawing njimpit sampur.
Busana lan Dandanan
Wonten tiga jenis tata busana lan dandanan ing Srimpi Téja inggih menika Dewi Rengganis, Dewi Widaninggar (putri Cina), lan dhudhuk kados ing ngandhap.
Momotaro
Momotarō (桃太郎) inggih punika carita rakyat Jepang ingkang nyariosaken satunggaling laré jaler ingkang kuwat sanget kanthi nama Momotarō ingkang kesah kanthi ancas mbasmi raksesa. Dipunparingi nama Momotarō amargi piyambakipun wiyos saking woh persik (momo), déné "Tarō" punika nama ingkang padatanipun kanggé tiyang jaler ing Jepang. Saking simbah putri (nenek), Momotarō pikantuk bekal kuwe kibidango. Ing margi, anjing, monyet, lan manuk pegar ndhèrèk gabung minangka pendhèrèk Momotarō amargi dipunparingi kuwe mau. Ing cariyosipun samangké kéwan ingkang kepanggih wonten ing margi paring pambiyantu anggènipun Momotarō tarung nglawan raksesa.